**РЕШЕНИЕ № ПВ – 146 – ПР/2016 год.**

**за преценяване на необходимостта от извършване на оценка на въздействието върху околната среда**

**На основание**: чл.93, ал.1 и ал.5 от Закона за опазване на околната среда (ЗООС); чл.7 ал.1 и чл.8, ал.1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31, ал.4 и ал.6 от Закона за биологичното разнообразие (ЗБР); чл.40, ал.3 и ал.4, във връзка с чл.2, ал.1, т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал.1 и ал.2 от Наредбата за ОС, становища от РЗИ Пловдив и БД ИБР - Пловдив

 **Р Е Ш И Х**

**да не се извършва** оценка на въздействието върху околната среда за

**инвестиционно предложение**: **„Презасаждане на 185 дка трайно насаждение- сливи, изграждане на селскостопанска сграда с автономна фотоволтаична централа, съоръжение за напояване и закупуване на специализирана земеделска техника и оборудване за нуждите на стопанството",** което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони.

**Местоположение:** имоти №№ 267001, 267004, 267005, 267023, 268014, 274003, 274008, 276013, 276015, 276017, 277008, 280006, 280012, 280014, 280015, 281002, 281007, 281008, 281009, 281011, 281012, 281013, 281020, в землището на с. Цалапица, общ. Родопи, обл. Пловдив.

**Възложител: „БАРТ АГРО“ ООД,** гр.Пловдив

**Характеристика на инвестиционното предложение:**

Инвестиционното предложение предвижда създаване на нова сливова овощна градина с площ от 185 дка върху 23 броя имоти в землището на с. Цалапица, общ. Родопи, изграждане на съоръжение за напояване със собствен водоизточник 2 броя проектни сондажни кладенци (СК):

- СК 1 (източен) се разполага в имот №267001 и е предвиден с дълбочина 12м, обсаден с PVC тръби ф160 мм.

- СК 2 (западен) се разполага в имот №281009 и е предвиден с дълбочина 18м, обсаден с PVC тръби ф160 мм.

Предвижда се и изграждане на селскостопанска постройка за съхранение на селскостопанска продукция и инвентар в имот №274008, като върху покрива на съществуваща вече сграда ще бъде изградена автономна фотоволтаична централа за нуждите на стопанството, която ще осигури ел. захранването на помпите на съоръжението за напояване, както и закупуване на специализирана земеделска техника и оборудване. Предвижда се сградата да бъде едноетажна със застроена площ 180 кв.м.

Избраната технология на напояване на сливовите насаждения е подкоронно дъждуване, което ще осигури еднаквост на поливането над 90%, като същевременно с това ще допринесе и за повишаване на въздушната влага, необходима за по-добро развитие на растенията.

Напояването ще се извършва в продължение на 4 месеца (юни, юли, август и септември) ежедневно, като на всяко дръвче ще се подават по 8 л/ден. Със системата за напояване (подкоронно дъждуване) се предвижда внасяне на разтворими торове с торовнасяща хидравлична помпа. Самия процес на торовнасяне ще бъде управляван от контролера и ще се извършва автоматизирано.

Схемата на засаждане на овощните дървета ще бъде съобразена със съществуващата инфраструктура, габаритите на селскостопанската техника за обработка, както и с изискванията на системата за напояване.

Традиционните селскостопански практики по отглеждане на сливовата овощна градина включват: повърхностна обработка на междуредията, резитба, напояване, беритба и др.

Строително – монтажните работи при изграждане на съоражението за напояване се свеждат до изкопни работи по трасетата на разпределителни тръбопроводи, монтажни работи по тръбната мрежа и поливните крила; помпено – филтровия възел, обратно засипване на изкопите. Строителството на селскостопанската постройка представлява, стоманeна конструкция с термопанели 10см.

Не се налага изграждане нова пътна инфраструктура или промяна на съществуващата такава, тъй като ще се използват съществуващите селскостопански пътища граничещи с имотите.

Инвестиционното предложение попада в обхвата на т.1, буква „в“ и т.2, буква „г“ от Приложение № 2 на *Закона за опазване на околната среда* (ДВ бр.91 /2002 год.) и чл.2, ал.1, т. 1 от Наредбата за ОС. Съгласно разпоредбата на чл.93, ал.1, т.1 от ЗООС инвестиционното предложение подлежи на процедура по преценяване на необходимостта от извършване на ОВОС.

 Имотите в които се предвижда да се реализира инвестиционното предложение **не попадат в границите на защитени зони от мрежата НАТУРА 2000 и в защитени територии, съгласно Закона за защитените територии.** Най-близо до местоположението на предвиденото за реализиране инвестиционно предложение е защитена зона: BG0002086 „Оризища Цалапица” за опазване на дивите птици, обявена със Заповед №РД-368/16.06.2008 (ДВ бр.56/2008 г.) на Министъра на околната среда и водите.

**Инвестиционното предложение подлежи на оценка за съвместимостта му с предмета и целите на опазване на защитените зони по реда на чл.**31 ал.4 във връзка с ал.1 от Закона за биологичното разнообразие.

След преглед на представената информация и на основание чл.40, ал.3 от Наредбата по ОС, въз основа на критериите по чл.16 от нея **е извършена преценка за вероятната степен на отрицателно въздействие, според която, предвид местоположението, характера и мащаба** **инвестиционното предложение, реализацията му няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитените зони, поради следните**

**мотиви:**

 **I. Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

* Инвестиционното предложение предвижда презасаждане на 185 дка трайно насаждение - сливи, изграждане на селскостопанска сграда с автономна фотоволтаична централа, съоръжение за напояване и закупуване на специализирана земеделска техника и оборудване за нуждите на стопанството в имоти №№ 267001, 267004, 267005, 267023, 268014, 274003, 274008, 276013, 276015, 276017, 277008, 280006, 280012, 280014, 280015, 281002, 281007, 281008, 281009, 281011, 281012, 281013, 281020, в землището на с. Цалапица, общ. Родопи, обл. Пловдив, чрез прилагане на съвременни технологии за проектиране и монтаж, като не се очакват отрицателни въздействия върху компонентите на околната среда.
* Всички дейности по време на строителството и експлоатацията на инвестиционното предложение ще се осъществяват в границите на предвидената за реализация територия и няма да излизат с влиянието си извън нея.
* Реализацията и експлоатацията на сондажните кладенци ще се извърши по класически методи за подобен тип съоръжения и не се очаква да доведат до замърсяване и дискомфорт на околната среда, тъй като не се предвиждат дейности, при които се отделят значителни замърсители в околната среда.
* Проектните координати на двата СК са както следва:

|  |  |  |
| --- | --- | --- |
| СК | Географски координати WGS 1984 г. | Геодезични координати 1970 г. |
| N | E | X | Y | Н |
| СК 1 | 42°11'13.9" | 24°30'36.2'' | 4547470.492 | 8596556.337 | 202 м |
| СК 2 | 42°11'13.9" | 24°30'09.3'' | 4547462.597 | 8595938.212 | 203 м |

* В хода на експлоатация на обекта не се предполага замърсяване и дискомфорт на околната среда. Осъществяването на системата за подкоронно дъждуване има изцяло положителен ефект, свързан с намаляване на почвената ерозия и отглеждане на насажденията с минимален разход на вода.
* Незначителните количества отпадъци, генерирани вследствие реализацията и експлоатацията на инвестиционното предложение, ще се управляват съгласно утвърдените нормативни изисквания за дейности с отпадъци.
* За осъществяването на цялостното инвестиционно предложение не е необходимо изграждане на нова пътна инфраструктура, ще се използва съществуваща такава.

 **II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

* В резултат от реализирането на инвестиционното предложение и последващата експлоатация, не се очаква нарушаване на качествата и регенеративната способност на природните ресурси в района.
* С писмо изх. № КД-04-432/27.09.2016г. БД ИБР Пловдив е дала заключение за допустимост на инвестиционното предложение от гледна точка на постигане на целите на околната среда и мерките за постигане на добро състояние на водите.

 **III. Способността за асимилация на екосистемата в естествената околна среда**:

* Инвестиционното предложение е предвидено да се реализира извън границите на защитени зони от мрежата НАТУРА 2000, поради което с реализацията му не се очаква пряко унищожаване, увреждане или влошаване състоянието на видовете, предмет на опазване на най-близката защитена зона BG0002086 „Оризища Цалапица”.
* Поради отдалечеността на имотите от защитената зона и характера на дейността, няма вероятност реализацията на ИП да доведе до безпокойство на видовете, предмет на опазване в защитената зона и до намаляване на благоприятното им природозащитно състояние.
* Реализирането на инвестиционното предложение не предполага генериране на емисии и отпадъци във вид и количества, които могат да окажат значително отрицателно въздействие върху защитената зона и нейните елементи.

 **IV. Характеристика на потенциалните въздействия - териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Монтирането на системата за подкоронно дъждуване ще осигури ефективно отглеждане на насажденията с минимален разход на вода. Посредством дейността ще се повиши количеството и качеството на произвежданата продукция.
* Вероятността от поява на въздействие върху компонентите на околната среда от дейностите по изпълнението на проекта се определя като минимална.
* Въздействието върху компонент води ще бъде пряко, краткотрайно и временно в рамките на ежегодния поливен сезон. Системата за подкоронно дъждуване спестява значително разхода на вода.
* Сондажните работи не включват използване, съхранение, транспорт, производство и работа с материали, които могат да бъдат опасни за околната среда и здравето на хората.
* По време на експлоатацията на инвестиционното предложение не се очаква отрицателно въздействие върху хората и респективно върху тяхното здраве, също така и върху компонентите на околната среда - атмосферния въздух, водите, почвите, земните недра, флората и фауната.
* С писмо изх. № 7028/02.11.2016г. РЗИ-Пловдиве определила, че не се очакват неблагоприятно въздействие и риск върху човешкото здраве при реализация на инвестиционното намерение.
* Реализацията на предложението не предполага трансгранично въздействие.

 **V. Обществен интерес към предложението за строителство, дейности или технологии:**

* Съгласно изискванията на чл. 4, ал. 2 от Наредбата за ОВОС, възложителят е уведомил писмено за инвестиционното си намерение Община Родопи и Кметство с. Цалапица.
* В изпълнение на изискванията на чл. 6, ал. 9 и ал. 10 от Наредбата за ОВОС е осигурен обществен достъп до изготвената информация по Приложение 2, като са представени копия от документацията на Община Родопи и Кметство с. Цалапица. Община Родопи и Кметство с. Цалапица писмено са информирали РИОСВ-Пловдив, за липса на постъпили възражения относно инвестиционното предложение.
* Възложителят от своя страна е публикувал съобщение във вестник за изготвената информацията по приложение №2.
* Към момента на издаване на настоящото решение в РИОСВ-Пловдив не са изразени устно или депозирани писмено жалби, възражения и становища срещу реализацията на инвестиционното предложение.

**При следното условие:**

* Водата от сондажния кладенец може да се ползва само при спазване на всички процедури по разрешителен режим, съгласно чл. 50, ал. 7, т. 1 от *Закона за водите.*

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**Решението може да бъде обжалвано чрез РИОСВ- Пловдив пред Министъра на околната среда и водите и/или Административен съд– Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

**Доц. Стефан Шилев 28.11.2016г.**

*Директор на РИОСВ - Пловдив*